stanford-oval/wikipedia huggingface dataset:
מכלול המגורים של שוורין

| --- | --- |

טירת שוורין כמרכז מכלול המגורים.
 האתר הוכרז על ידי אונסק"ו כאתר מורשת עולמית תרבותי בשנת 2024, לפי קריטריונים 4
 מדינה:  גרמניה גרמניה
 כולל:  38 רכיבים
 שטח האתר:  22,757.7 דונם
 שטח אזור החיץ:  26,919.5 דונם
 קואורדינטות:  53°37′34″N 11°25′01″E﻿ / ﻿53.626111°N 11.416944°E﻿ / 53.626111; 11.416944
  (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניטירת שוורין(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניטירת שוורין(למפת מקלנבורג-מערב פומרניה רגילה) שוורין רוסטוק נויברנדנבורג שטרלזונד גרייפסוואלד ויסמר גיסטרו נוישטרליץ ווארן פרכים ברנדנבורג סקסוניה התחתונה  שלזוויג הולשטיין  פו. הים הבלטי דנמרקטירת שוורין(למפת מקלנבורג-מערב פומרניה מוגדלת) שוורין רוסטוק נויברנדנבורג שטרלזונד גרייפסוואלד ויסמר גיסטרו נוישטרליץ ווארן פרכים ברנדנבורג סקסוניה התחתונה  שלזוויג הולשטיין  פו. הים הבלטי דנמרקטירת שוורין
מכלול המגורים של שוורין הוא אוסף מבנים הכולל את טירת שוורין ועוד 37 בניינים מחוץ לאי הטירה בעיר שוורין, בירת המדינה הפדרלית מקלנבורג-מערב פומרניה בצפון גרמניה. זהו אתר מורשת עולמית של אונסק"ו מאז 27 ביולי 2024. המאמצים להכניס את האתר לרשימת המורשת העולמית החלו בשנת 2000 ביוזמת העמותה Pro Schwerin e. V. הרעיון להגיש מועמדות לאונסק"ו כ"אנסמבל טירת שוורין" אושר בשנת 2001 בהחלטה של נציגי העיר ובשנת 2007 בהחלטה מקבילה של הלנדטאג (פרלמנט) של מקלנבורג-מערב פומרניה. הבקשה הוגשה לאונסק"ו בפריז ב-1 בפברואר 2023.
הבניינים של המכלול כולו גדלו ללא הרף, החל מהבניינים הראשונים מהמאה ה-18, ולאחריהם הגיעה שיא פעילות הבנייה במאה ה-19. בהסתמך על מסורות אדריכליות אזוריות (סגנון יוהאן אלברכט (אנ')) וההיסטוריה של המדינה, הוא מתייחס להיסטוריה ארוכה של שלטון, כמו בפסל הרוכב של ניקלוט (אנ') בטירת שוורין.
ביאורים

↑  ניקלוט (1090 - אוגוסט 1160) היה צ'יף או נסיך של האובוטריטים (אנ') הסלאבים ואב קדמון של בית מקלנבורג.
הערות שוליים

↑  Decision 46 COM 8B.21 Schwerin Residence Ensemble (Germany)
↑  Schwerin überreicht gedruckte Welterbe-Bewerbung an alle Stadtvertreter: Studenten entwickelten Logo für das „Residenzensemble Schwerin“
↑  Residenzensemble Schwerin – auf dem Weg zum Welterbestatu
↑  Nomination Text, Pages 36-51
↑  Ministerial Manor House Puschkinstrasse
יורם מערבי

| --- | --- |
אין תמונה חופשית
 לידה:  1957 חיפה, ישראל 
 נהרג:  21 בדצמבר 2024 (בגיל 67 בערך)
 מדינה:  ישראל
 פעילות בולטת:  מומחה לגריאטריה
 השכלה:  האוניברסיטה העברית בירושלים 
 מעסיק:  בית החולים הדסה הר הצופים 
 
יורם מערבי (1957 – 21 בדצמבר 2024) היה פרופסור ורופא ישראלי, מומחה בגריאטריה, רפואה פנימית, אנדוקרינולוגיה ושיקום. היה ממובילי תחום הגריאטריה והשיקום בישראל.
ביוגרפיה

יורם מערבי נולד בחיפה בשנת 1957. סיים את לימודיו בבית הספר לרפואה של אוניברסיטת בן-גוריון בנגב, ולאחר מכן התמחה ברפואה פנימית וברפואה גריאטרית בבית החולים הדסה הר הצופים, ובאנדוקרינולוגיה ומטבוליזם בהדסה עין כרם.
עבד במשך 37 שנים בבית החולים הדסה הר הצופים, שם הוביל את תחום רפואת הזקנה, והיה מעורב במחקרים רבים שעסקו בהיבטים שונים של הזקנה, כולל היבטים חברתיים, כלכליים, בריאותיים ותפקודיים. הוא פרסם עשרות מאמרים בספרות המדעית העולמית, והרצה במוסדות לימוד רבים בתחום הגריאטריה.
במקביל, שימש מערבי כמנהל היחידה לשיקום בית ומרכזי שיקום בקהילה של שירותי בריאות כללית במחוז ירושלים, וכן כרופא ראשי במערך הגריאטריה והשיקום במרכזים הרפואיים הדסה והאוניברסיטה העברית.
פרופסור מערבי השתתף בוועדות בנושא זקנה ובתוכניות טלוויזיה כמו "80 וארבע" בכאן 11, בהן קידם את המודעות לחשיבות הקשרים הבין-דוריים והשפעתם החיובית על איכות החיים של הקשישים.
פרופ’ מערבי היה נשוי ולו שתי בנות. גיסו הוא ח״כ והשר לשעבר מיש עתיד, מאיר כהן.
ב-21 בדצמבר 2024, בגיל 67, נהרג פרופסור מערבי לאחר שנפל מצוק במהלך טיול באזור המכתש הקטן בנגב.
הערות שוליים

1 2  נינה פוקס, אסון בטיול: מומחה גריאטריה בכיר נפל אל מותו מצוק בדרום, באתר ynet, 22 בדצמבר 2024
↑    תמר פרלשטיין קשדן, ‏התשוקה לרפא: סל תרבות עם ד"ר יורם מערבי, בעיתון מקור ראשון, 29 בינואר 2020
↑  אלי קליין, יורם מערבי, פרופסור בכיר מהדסה, נהרג בנפילה מצוק במהלך טיול בנגב, באתר בחדרי חרדים, 22 בדצמבר 2024
↑  ד"ר איתי גל, מחקר ישראלי: "אנשים אופטימיים מאריכים חיים יותר מפסימיים", באתר ynet, 24 במאי 2021
↑  בחזית, עכשיו זה מוכח: אופטימיות מאריכה חיים גם בגיל מופלג, באתר בחזית, ‏2021-05-25
↑  הוקמה מחדש המועצה המייעצת לענייני אזרחים ותיקים, באתר www.b7net.co.il
↑  יאיר קראוס, התאמות לגיל השלישי: מוקדני שירות מבוגרים ידברו עם לקוחות הבנק בגילם הנרתעים משימוש באתר ובאפליקציה, באתר www.makorrishon.co.il
המשחקים הנומדים העולמיים

| --- | --- |

 תאריך ייסוד:  2014 
 worldnomadgames.com
 
לוח טוגוז קורגול - משחק מנקלה לשני משתתפים
המשחקים הנומדים העולמיים (בקירגיזית: Дүйнөлүк көчмөндөр оюндары, ברוסית: Всемирные игры кочевников) הם תחרות בינלאומית של ענפי ספורט אתניים הנהוגים במרכז אסיה. המדינות העיקריות המשתתפות במשחקים הן: קירגיסטן, קזחסטן, אזרבייג'ן, אוזבקיסטן, טורקמניסטן, טג'יקיסטן ורוסיה.
המשחקים נערכו לראשונה בקירגיסטן ב-2014 ושנית שם ב-2016. במשחקים שנערכו בשנת 2018 השתתפו ספורטאים מ-66 מדינות.
ענפי ספורט

אליש (אנ') (קירגיזית: Алыш) - סוג של היאבקות חגורות
סלבורון (אנ') (קירגיזית: Салбурун) - ספורט המשלב בזאות, קשתות ברכיבה, וציד באמצעות טייגאן (כלב רוח קירגיזי)
שגאי (אנ') (מונגולית: шагай) - משחקי מזל מסורתיים באמצעות הטלת עצמות
מרוצי סוסים
אר אניש (אנ') (קירגיזית: Эр эңиш) - היאבקות ברכיבה על סוס
טוגוז קורגול (אנ') (קירגיזית: Тогуз коргоол) - משחק מנקלה
קורש (אנ') (טטרית: күреш) - סגנון היאבקות טורקי מסורתי
בוזקאשי (טג'יקית: бузкашӣ)
יעל לביא

| --- | --- |

 לידה:  29 בפברואר 1972 (בת 53) ניו יורק, ארצות הברית 
 מדינה:  ישראל ישראל
 השכלה:  בית הספר לאמנויות חזותיות 
 מעסיק:  NewsNation 
 קישורים חיצוניים
 טוויטר (X):  yael_Lavie
 
יעל לביא (נולדה ב-29 בפברואר 1972, פורים י"ד באדר ה'תשל"ב) היא עיתונאית, עורכת, מפיקה, סופרת, במאית ומגישת טלוויזיה ישראלית-אמריקאית.
ביוגרפיה

לביא נולדה בניו יורק לזמר אריק לביא ולשחקנית שושיק שני. כאזרחית אמריקאית, חזרה לביא לניו יורק בתחילת שנות ה-90 ללימודי קולנוע וטלוויזיה.
היא החלה את דרכה העיתונאית ברשת האמריקאית ABC News בשנת 1994 כתחקירנית עבור הסדרה "המאה ה-20" בהנחייתו של פיטר ג'נינגס. בסוף שנות ה-90 קודמה לעורכת חדשות חוץ ראשית עבור שידורי הבוקר של הערוץ והוצבה בלונדון בין השנים 2003-2000. בתפקידה זה הפיקה וערכה שידורים מיוחדים ממלחמת אפגניסטן כמו גם מהמלחמה בעיראק, הפיקה ספיישל מספינת המלחמה האמריקאית "האנטרפרייז" בשובה מהמזרח התיכון לנורפוק שבווירג'יניה, כמו גם שידרה עם צות אי בי סי ראשונה מן השטח בתיכרית שבעיראק יום לאחר תפיסתו של סדאם חוסיין.
לביא הייתה חלק מצוות הפקה מיוחד ששידר 90 שעות ברצף במהלך פיגועי 11 בספטמבר בשנת 2001 ולאחריהם. בהפקה זו, הייתה חלק מצוות מפיקים זוכי פרס אמי האמריקאי לחדשות ודוקומנטציה בשנת 2001.
בשנת 2003 שבה לביא מלונדון לניו יורק כעורכת וכבמאית במחלקה הדוקומנטרית של ABC News. בתפקידה זה הפיקה מספר שעות דוקומנטריות עבור הערוץ, ביניהן "ישו, מרי ודה וינצ'י" ו"טסונאמי - גל ההרס" עבורו הייתה מועמדת לפרס אמי בשנת 2005.
ביוגרפיה > Sky News

בשנת 2006 חזרה לביא לישראל והתמנתה כעורכת ראשית לענייני המזרח התיכון עבור רשת החדשות הבריטית Sky News בין השנים 2006 - 2011. בתפקידה זה הפיקה וערכה ספיישל מעיראק בשנת 2007 לציון ארבע שנים של נוכחות בריטית צבאית בבצרה, נשלחה לארצות הברית כדי להפיק ולערוך ספיישל בחירות ארצות הברית 2008. לביא גם נשלחה להנחות צוות כתבים במומבאי שבהודו לאחר התקפת הטרור ב-2008. עבור סיקור זה היה הצוות מועמד לפרס הבאפט"א הבריטי לחדשות ודוקומנטציה.
ספרה "מפיקת מלחמות" יצא לאור בהוצאת ידיעות ספרים באפריל 2011. בספר מספרת לביא על 15 שנות עבודתה ברשת החדשות האמריקאית ABC News לאורך ה-9/11 וכיצד התקשורת האמריקאית בזמנו סיקרה את התהליך שהוביל את ממשל ארה״ב למלחמת עיראק ב-2003
בנובמבר 2011 מונתה לביא כמפיקה ראשית אחראית על הקמת מחלקת הווידאו של אתר עיתון "הארץ". במסגרת עבודתה גם פרסמה מספר מאמרים בנושא דיווח שטח בעיתות מלחמה, מאמרי מוסף כמו גם מאמרי דעה.
ביוגרפיה > סרטים

בספטמבר 2013 שודר סרטה ״האם ניצחנו״ בשידורי רשת ערוץ 2 - הסרט בבימויה עסק בנרטיב מלחמת יום הכיפורים מן הצד המצרי במלאת 40 שנה למלחמה, וצולם כולו בקהיר ובאלכסנדריה.
באוקטובר 2017 שודר סרטה ״למה לא אמרת לי״ בערוץ השידור הוט שמונה. בסרט לביא יוצאת למסע בעקבות חייו הסוערים של אביה, מילדותו בגרמניה, עליה סירב לדבר, דרך מערכת יחסיו הסוערת עם אמה שושיק שני, ונשים אחרות, בניסיון להבין את הכוח המניע מאחורי "הקטר", שלמרות אהבתם של כה רבים אליו, תמיד חיפש עוד.
בשנת 2022 זכתה לביא במענק קרן רבינוביץ עבור פיתוח הסרט ״ לאן נעלם ג׳ורג׳ חליל״.
ביוגרפיה > הגשה

בין יולי 2013 ליוני 2017 הגישה לביא מהדורת חדשות בוקר יומית כמו גם מהדורות מיוחדות עבור הערוץ האנגלי איי-24 i24news.
לביא דוברת עברית, אנגלית וגרמנית. נשואה לעודד טורי ומתגוררת בתל אביב.
החל משנת 2014 מרצה לביא בבית ספר סמי עופר לתקשורת, במרכז הבינתחומי, בנושא אתיקה תקשורתית בעידן הדיגיטלי. בשנת 2021 החלה להרצות בנושא אתיקה תקשורתית בקריה האקדמית אונו.
ביוגרפיה > פרסים

SAJA AWARD - Tsunami wave of destruction, An ABC news special hour. Producer, 2005
(2003 – WINS – Women in broadcast news 2003 award for ‘Jesus, Mary and Da Vinci’ (Producer
(2002 - CINE Award – A Good Morning America Special: USS Enterprise returns home (Producer
(EMMY 2001 – 9/11 ABC NEWS Continuous coverage of breaking news event - (Producer
(1998) Overseas Press Club Award – Associate Producer, Primetime Live: Women for Sale
טרמינל (סרט, 2004)

ערך זה עוסק בסרט קולנוע משנת 2004. אם התכוונתם למשמעות אחרת, ראו .
| --- | --- |

כרזת הסרט בעברית
 מבוסס על:  סיפורו של מהארן קארימי נאסרי
 בימוי:  סטיבן ספילברג 
 הופק בידי:  לורי מקדונלד, וולטר פארקס, סטיבן ספילברג, אנדרו ניקול 
 תסריט:  סשה גרבאסי, ג'ף נתנזון 
 עריכה:  מייקל קאן 
 שחקנים ראשיים:  טום הנקס קתרין זיטה ג'ונס
 מוזיקה:  ג'ון ויליאמס
 צילום:  יאנוש קמינסקי 
 מדינה:  ארצות הברית 
 חברת הפקה:  אמבלין אנטרטיינמנט
 חברה מפיצה:  דרימוורקס
 שיטת הפצה:  וידאו על פי דרישה 
 הקרנת בכורה:  ארצות הברית 7 ביוני 2004
 משך הקרנה:  128 דק' 
 שפת הסרט:  אנגלית צרפתית רוסית בולגרית
 סוגה:  קומדיה טראגית, סרט דרמה 
 מקום התרחשות:  ניו יורק 
 תקציב:  $60,000,000
 הכנסות:  $219,417,255
 הכנסות באתר מוג'ו:   terminal
 דף הסרט ב־IMDb
 
טרמינל (באנגלית: The Terminal) הוא סרט קולנוע אמריקאי מז'אנר דרמה-קומית משנת 2004 בבימויו של סטיבן ספילברג ובכיכובם של טום הנקס וקתרין זיטה ג'ונס. הסרט מספר על אדם שנלכד בשדה התעופה ע"ש ג'ון קנדי בניו יורק, כאשר כניסתו לארצות הברית נדחית ובד בבד הוא אינו יכול לחזור לארצו הפיקטיבית 'קרקוזיה', בשל מהפכה צבאית שהתרחשה בזמן הטיסה.
הסרט נוצר בהשראת סיפורו הייחודי של מהראן קארימי נאסרי, פליט איראני, ש"גר" בנמל התעופה שארל דה גול בפריז בין השנים 1988 ל-2006, כשלא קיבל אשרת כניסה לצרפת בעקבות מחלה שנתגלתה אצלו.
זהו שיתוף הפעולה הרביעי בין ספילברג להנקס אחרי הצלחת הסרט הראשון בין השניים "להציל את טוראי ראיין" מ-1998, הסדרה "אחים לנשק" שהפיקו השניים ב-2001 והסרט "תפוס אותי אם תוכל" משנת 2002.
תקציר העלילה

ויקטור נבורסקי (טום הנקס) מגיע לשדה התעופה קנדי בניו יורק כשמטרתו לא ידועה (לקראת סוף הסרט, אנו מגלים כי מטרתו הייתה להשלים את אוסף חתימות נגני הג'אז של אביו שהלך לעולמו ולא הצליח להגיע לכל 57 הנגנים הנערצים עליו, כשלמעשה חסרה לו חתימה אחרונה של הסקסופוניסט בני גולסון).
עם נחיתתו הוא מגלה לפתע כי דרכונו הפך ללא חוקי בעקבות מהפכה שפרצה במולדתו קרקוזיה. עקב המצב לא יכול נבורסקי להיכנס לארצות הברית אולם גם אינו יכול לחזור למדינתו בשל מלחמת אזרחים.
נבורסקי, שאינו דובר אנגלית, מתחיל להתיידד עם עובדי שדה התעופה שמתחילים להכיר את סיפורו ואף מקבל עבודה זמנית כפועל בניין בשדה תמורת 19 דולר לשעה. הוא מתאהב בדיילת אמיליה וורן (קתרין זיטה ג'ונס) מנסה לגרום לה להפסיק את הרומן שלה עם גבר נשוי, ובטוב ליבו עוזר לכל עובדי השדה בכל אשר הוא יכול להשיג. היחיד שמנסה להקשות על חייו של נבורסקי הוא פקיד המכס פרנק דיקסון (סטנלי טוצ'י).
אחרי 9 חודשים באולם הנוסעים מקבל נבורסקי הודעה כי המלחמה בארצו הסתיימה והוא רשאי לחזור למולדתו. עובדי השדה, שכבר מכירים את הנוסע המוזר, יודעים כי מטרת הגעתו לניו יורק הייתה כדי להשיג את החתימה האחרונה של נגן הג'אז הנערץ על אביו שכבר לא בחיים. הוא מקבל מאמילייה אישור מיוחד לצאת לעיר ליום אחד, אך על מנת להפוך אותו לשמיש הוא זקוק לחתימתו של דיקסון. לאחר שדיקסון מסרב לחתום, הוא מקבל את המדים של אחד מעובדי המכס ש"מעלים עין" ומאפשר לו לצאת לכמה שעות לעיר. ביציאה עוצר נבורסקי מונית ומבקש ממנו לקחת אותו לבית מלון בעיר, שם הוא כבר יודע שנמצא בני גולסון.
נבורסקי נכנס לבית המלון עם תמונתו של גולסון ומוצא אותו במהלך חזרות אחרונות למופע. הוא מחתים אותו – ובכך משלים את האוסף – וחוזר למונית. עם כניסתו למונית, כשנשאל מה יעדו, הוא אומר לנהג: "אני חוזר הביתה".
צוות השחקנים

| שם השחקן/ית | שם הדמות | הערות |
| --- | --- | --- |
| טום הנקס | ויקטור נבורסקי |  |
| קתרין זיטה ג'ונס | אמיליה וורן |  |
| סטנלי טוצ'י | פרנק דיקסון |  |
| דייגו לונה | אנריקה קרוז |  |
| זואי סלדנה | דולוריס טורס |  |
| גיירמו דיאז | בובי אלימה |  |
הפקה

הסרט מבוסס כאמור על סיפורו של מהראן קארימי נאסרי, פליט איראני שהתגורר במשך 17 שנה בשדה התעופה שארל דה גול בצרפת. בשנת 2003 דיווח הניו יורק טיימס כי ספילברג רכש את הזכויות לסיפור חייו של נאסרי ושילם לפליט האיראני כמה אלפי דולרים תמורת פרסום הסרט.
צוות ההפקה נסע ברחבי העולם כדי לאתר שדה תעופה שבו יוכלו לצלם את הסרט, אך בסופו של דבר נבנה בהאנגר ענק בלוס אנג'לס העתק של טרמינל שהתבסס על שדה התעופה בדיסלדורף שבגרמניה. חברת יונייטד איירליינס האמריקנית, שהייתה אחת מנותני החסות לסרט, אף העניקה לצוות מטוס מסוג בואינג 747 לצורך הצילומים.
קרקוזיה

המדינה הדמיונית "קרקוזיה" נבחרה על ידי ספילברג בהשראת אחת הערים האהובות על הבמאי, קרקוב שבפולין. מדובר לכאורה באחת ממדינות ברית המועצות לשעבר. השפה שבה מדברים במדינה היא קרקוזית שדומה לשפה הרוסית, אך המבטא שלה דומה לבולגרית. מיקומה המדויק של המדינה נשמר מעורפל במהלך הסרט אולם כשרואים את המפה המוצגת במהלך הסרט על אחד ממסכי הטלוויזיה בשידורי החדשות, עושה הרושם כי מדובר במדינה בבלקן, הגובלת בצפון מקדוניה.
כשנבורסקי שר את ההמנון של מדינתו, מגלים כי יש דמיון מוזיקלי להמנונה של אלבניה וכשהוא מציג את רישיון הנהיגה שלו, מגלים כי הוא דומה בצורתו לרישיון נהיגה של תושב בלארוס.
אשתו של הנקס, ריטה וילסון, שאביה הוא בולגרי, דיווחה כי אימנה את בעלה במהלך הסרט בשפה הבולגרית ואף עזרה לו לפתח את המבטא.
ביקורות

הסרט קיבל ביקורות מעורבות ולא זכה להצלחה המצופה מסרטיו של ספילברג. הוא זכה לציון 60% באתר ריכוז הביקורות Rotten Tomatoes, מתוך 198 ביקורות. חלק מהמבקרים אף טענו כי זה הסרט הגרוע ביותר שעשה ספילברג בחייו.
שדה התעופה שנבנה לצורך צילומי הסרט
דיסניוורלד

| --- | --- |


ארבעת הסמלים של וולט דיסני וורלד, נגד כיוון השעון מצד ימין למעלה: טירת סינדרלה בממלכת הקסם, ספינת החלל כדור הארץ באפקוט, מלון מגדל הוליווד באולפני הוליווד של דיסני ועץ החיים בממלכת החיות של דיסני.
 מיקום:  אגם בואנה ויסטה, ארצות הברית
 תאריך פתיחה:  1 באוקטובר 1971 
 שטח הפארק:  27,258 אקר
 קואורדינטות:  28°22′20″N 81°32′58″W﻿ / ﻿28.3722°N 81.5494°W﻿ / 28.3722; -81.5494
 disneyworld.com
 
  (למפת אורלנדו מוגדלת) דיסניוורלד(למפת אורלנדו רגילה) דיסניוורלד
 
אתר הנופש וולט דיסני וורלד (באנגלית: Walt Disney World Resort) ובקיצור וולט דיסני וורלד (באנגלית: Walt Disney World) ובקיצור הנפוץ דיסניוורלד (באנגלית: Disney World) הוא קומפלקס בידור ונופש הממוקם בביי לייק ולייק בואנה ויסטה, פלורידה, ארצות הברית ליד הערים אורלנדו וקיסימי. משנפתח ב-1 באוקטובר 1971, המתחם מנוהל על ידי פארקים, חוויות ומוצרי דיסני, שלוחה של חברת וולט דיסני. השטח מתפרש על פני יותר מ-112,000 דונם (112 קמ"ר), כאשר רק חצי ממנו בשימוש ושליש ממנו הוכרז כשמורות טבע. השטח ניתן להקבלה בגודל של 80% מהשטח השיפוטי של ירושלים או גדול כמעט פי 2 משטחה של מנהטן.
| פארקי נושא |
| --- | --- |
 ממלכת הקסם
 אפקוט
 אולפני הוליווד של דיסני
 ממלכת החיות של דיסני
פארקי מים
 לגונת הטייפון
 חוף סופת השלגים
אטרקציות אחרות
 מעיינות דיסני
 טיילת דיסני
 מתחם עולם הספורט של ESPN
מלונות
 מלונות אתר הנופש וולט דיסני וורלד
המתחם כולל ארבעה פארקי נושא, שני פארקי מים, שני מתחמי קניות והסעדה, יותר מ-25 מלונות, ארבעה מגרשי גולף ומתחם עולם הספורט של ESPN.
וולט דיסני וורלד הוא מתחם הדגל של תאגיד דיסני העולמי והגדול ביותר מכל אתרי הנופש בעולם, הן בשטח והן במספר המבקרים.
פרויקט פלורידה

המתחם תוכנן בשנות ה-60 על ידי וולט דיסני על מנת להוות הרחבה לדיסנילנד באנהיים, קליפורניה שנפתח בשנת 1955, בו וולט דיסני יוכל להגשים את חזונו ללא מגבלות שטח. ״פרויקט פלורידה״ הוא השם שניתן אז לפרויקט שבמקור היה אמור לכלול קהילה ניסיונית אב-טיפוסית של המחר (Experimental Prototype Community of Tomorrow) או בקיצור, אפקוט (EPCOT) - קהילה מתוכננת אשר תשמש תשתית לחדשנות עירונית.
וולט דיסני החל לחפש אזורים פוטנציאליים שבהם יוכל להקים את חזונו השאפתני הדרש שטח נרחב. הוא החליט להקים את המתחם בחוף המזרחי של ארצות הברית, לאחר סקרים רבים שהראו שרק 2% מתושבי ארצות הברית שגרים מזרחית לנהר המיסיסיפי ביקרו באתר הנופש דיסנילנד. בקרבת וולט שקלו את מפלי הניאגרה, אך ויתרו על הרעיון משום שהחורף הקר היה מונע מהמתחם לפעול לאורך כל ימות השנה. הם החליטו שדרום מזרח ארצות הברית זה הכיוון, עם דגש על מדינת פלורידה כיוון שהשטח הביצתי שם היה זול. בשלב מסוים וולט עלה על מטוס וחג סביב מרכז פלורידה עד שהחליט על המיקום - מפגש בין 2 כבישים ראשיים ושדה התעופה הסמוך יאפשרו גישה קלה מאוד לפארק שלו.
לאחר שוולט החליט על המיקום, התעוררה הבעיה - ברגע ששמועות ירוצו שחברת וולט דיסני התחילה לקנות שטחים נרחבים במרכז פלורידה ועל הקמת מתחם תיירותי ענק באזור, מחיר השטחים הזולים (45 דולר לדונם) יאמיר. בשביל למנוע את המצב הזה, וולט הקים מספר חברות סרק קטנות ורכש את כמויות השטחים בשמן. השיטה לא החזיקה מעמד הרבה זמן וכבר החלו להגיע דיווחים שוולט דיסני הוא העומד מאחורי רכישות הענק במרכז פלורידה; תוך זמן קצר מחירי הקרקעות זינקו לסכומים של כמעט 20,000 דולר לדונם, אבל זה היה מאוחר מדי כי וולט הספיק לקנות מעל 112,000 דונם.
חלק מהחלונות מעל הרחוב הראשי של ארצות הברית בפארק ממלכת הקסם חולקים כבוד לכמה מהחברות שעזרו לרכוש את השטחים, שלחלקן שמות די צינים: M.T Lott Co. נלקח מצמד המילים Empty Lot - מגרש ריק, Ayefour על שם הכביש באזור I-4, או Retlaw - שמו המלא של וולט, וולטר מאוית הפוך.
וולט דיסני מת ב-15 בדצמבר 1966, בשלב התכנון המוקדם של הפרויקט.
לאחר מותו, החברה התלבטה האם לממש את חזון פרויקט "דיסניוורלד"; אחיו הגדול של וולט דיסני, רוי דיסני, פרש מהפנסיה כדי לוודא שהחלום הכי גדול של וולט יהפוך למציאות. הבנייה החלה בשנת 1967, כאשר החברה בנתה אתר נופש הדומה לדיסנילנד ונטשה את הקונספט הנסיוני לקהילה המתוכננת. ממלכת הקסם היה הפארק הראשון להיפתח במתחם ב-1971 ואחריו אפקוט (1982), כפארק ולא כקהילה נסיונית כפי שתכנן וולט. אחריהם נפתחו אולפני הוליווד של דיסני (1989), ולבסוף ממלכת החיות של דיסני (1998). רוי הוא זה שהתעקש שהשם של המתחם כולו ישונה מ"דיסניוורלד" ל"וולט דיסני וורלד", על מנת לוודא שאנשים יזכרו שהפרויקט היה חלומו של וולט דיסני.
מלונות

נכון ל-2024, דיסני מפעילה ומנהלת 19 מלונות ווילות של מועדון הנופש של דיסני (באנגלית: Disney Vacation Club, DVC) באתר הנופש וולט דיסני וורלד, בנוסף למתחם מחנאות "Fort Wilderness" שכולל אתרי קמפינג ובקתות עץ. סך הכל, בבעלות דיסני 24,000 חדרים, 5,200 וילות DVC, ו-46,000 מ"ר של מרכזי כנסים.
המלונות מסודרים לפי שלוש קטגוריות: פאר, ביניים וחיסכון (Deluxe, Moderate, Value) — וחמישה אזורי נופש: ממלכת הקסם, אפקוט, אזור עולם הספורט, ממלכת החיות ומעיינות דיסני. באופן לא רשמי המתחם מוכר כ"הבועה של דיסני", שינה במתחם נחשבת חוויה סוחפת.
בנוסף, 12 מלונות בבעלות פרטית נמצאים בשטחה של דיסני, אשר מציעים 10,000 חדרים נוספים.
סה״כ בדיסניוורלד יותר מ-40,000 חדרים, כמעט פי 4 מכמות החדרים באילת כולה (11,000).
מלונות > מלונות דיסני

| שם> מלונות פאר | תמונה> מלונות פאר | תאריך פתיחה> מלונות פאר | נושא> מלונות פאר | מספר חדרים> מלונות פאר | אזור נופש> מלונות פאר |
| --- | --- | --- | --- | --- | --- |
| העכשווי Contemporary |  | 1 באוקטובר 1971 | מודרני | 655 428 וילות | ממלכת הקסם |
| הכפר הפולינזי Polynesian Village |  | 1 באוקטובר 1971 | דרום האוקיינוס השקט | 492 380 וילות | ממלכת הקסם |
| הפלורידיאני הגדול Grand Floridian |  | 28 ביוני 1988 | פלורידה של תחילת המאה ה-20 | 867 147 וילות | ממלכת הקסם |
| מועדון היאכטה Yacht Club |  | 5 בנובמבר 1990 | ריזורט במרתה'ס ויניארד | 621 | אפקוט |
| מועדון החוף Beach Club |  | 19 בנובמבר 1990 | בקתה בניופורט ביץ' | 576 282 וילות | אפקוט |
| אולד קי ווסט Old Key West |  | 20 בדצמבר 1991 | קי ווסט של תחילת המאה ה-20 | 761 וילות | מעיינות דיסני |
| בקתת היער Wilderness Lodge |  | 28 במאי 1994 | בקתות בפארקים לאומיים בחוף המערבי של צפון אמריקה | 729 365 וילות | ממלכת הקסם |
| הטיילת Boardwalk Inn |  | 1 ביולי 1996 | אושן סיטי של תחילת המאה ה-20 | 378 530 וילות | אפקוט |
| בקתת ממלכת החיות Animal Kingdom Lodge |  | 16 באפריל 2001 | שמורות בעלי החיים של אפריקה | 1,307 708 וילות | ממלכת החיות |
| מעיינות סרטוגה Saratoga Springs |  | 17 במאי 2004 | ריזורט בצפון ניו יורק של 1880 | 1,320 וילות | מעיינות דיסני |
| ריביירה Riviera |  | 16 בדצמבר 2019 | ריביירה אירופאית | 300 וילות | אפקוט |
מלונות ביניים
| החוף הקריבי Caribbean Beach |  | 1 באוקטובר 1988 | האיים הקריביים | 1,536 | אפקוט |
| פורט אורלינס Port Orleans |  | 1 באוגוסט 1997 | ניו אורלינס | 3,056 | מעיינות דיסני |
| מעיינות קורונדו Coronado Springs |  | 17 במאי 1991 | מקסיקו | 1,915 | ממלכת החיות |
מלונות חיסכון
| אול סטאר ספורט All-Star Sports |  | 24 באפריל 1994 | ספורט | 1,920 | ממלכת החיות |
| אול סטאר מוזיקה All-Star Music |  | 22 בנובמבר 1994 | מוזיקה | 1,604 | ממלכת החיות |
| אול סטאר סרטים All-Star Movies |  | 15 בינואר 1999 | סרטי דיסני | 1,920 | ממלכת החיות |
| מאת הפופ Pop Century |  | 14 בדצמבר 2003 | תרבות הפופ האמריקאית של המאה ה-20 | 2,880 | אזור עולם הספורט |
| אומנות האנימציה Art of Animation |  | 31 במאי 2012 | סרטי האנימציה של דיסני ופיקסאר | 1,984 | אזור עולם הספורט |
בקתות ושטחי קמפינג
| מצודת היער Fort Wilderness |  | 19 בנובמבר 1971 | מחנות יער | 800 שטחי קמפינג 409 בקתות | ממלכת הקסם |
אטרקציות עיקריות

ממלכת הקסם
טרון
האחוזה הרדופה
שודדי הקריביים
זה עולם קטן
ספייס מאונטיין
הרפתקאת הביצה של טיאנה
ביג ט׳אנדר מאונטיין
רכבת המכרות של שבעת הגמדים
אפקוט
ספינת החלל כדור הארץ
שומרי הגלקסיה - נסיגה קוסמית
נסיעת מבחן
סוארין
ההרפתקאה של רמי הרטטוי
לשבור את הקרח
אולפני הוליווד של דיסני
מגדל האימה
רוק אנד רולר קוסטר
מלחמת הכוכבים - תקומת ההתנגדות
מלחמת הכוכבים - מרוץ המבריחים
הרכבת הנמלטת של מיקי ומיני
סלינקי דוג דאש
ממלכת החיות של דיסני
אווטאר - מעוף המעבר
ספארי קילימנג׳רו
מפלי נהר הקאלי
משלחת אוורסט
גני פנטסיה
אטרקציות עיקריות > בניית הפארקים ואתרי הנופש השונים

| תאריך פתיחה | אתר |
| --- | --- |
1 באוקטובר 1971: ממלכת הקסם   אתר הנופש העכשווי של דיסני   אתר הנופש הפולינזי של דיסני   אתר נופש מצודת הישימון (אנ')
1972: אתר הנופש כפר דיסני (הפך לוילות הנופש של דיסני)
1973: אתר הגולף של דיסני (אנ')   דיסני אין
1974: אי התגליות
מרץ 1975: השוק של וולט דיסני (כיום דאונטאון דיסני)
יוני 1976: ארץ הנהר
1980: מרכז הכנסים של וולט דיסני
1 באוקטובר 1982: מרכז אפקוט
1988: אתר הנופש הפלורידיאני הגדול של דיסני   אתר הנופש הקריבי
1 במאי 1989: אולפני דיסני - אם ג'י אם
1 ביוני 1989: לגונת טייפון   אי התענוגות
1990: מועדון היאכטות של וולט דיסני   מלון הברבור של וולט דיסני   מלון הדולפין של וולט דיסני
1991: אתר הנופש מבצר אורלינס   אתר הנופש קי וסט הישנה
1992: אתר הנופש דיקסי   מועדון החופשות של דיסני
1994: אתר הספורט כל הכוכבים
1995: אתר המוזיקה כל הכוכבים
1 באפריל 1995: חוף סופת השלגים
יולי 1995: אולם החתונות האגדתי של דיסני
1996: מכון דיסני
1997: אתר מעיינות קולורדו של דיסני
מרץ 1997: עולם הספורט של דיסני
ספטמבר 1997: העיר של דיסני
22 באפריל 1998: ממלכת החיות של דיסני
יוני 1998: דיסניקווסט
1999: אתר כל כוכבי הסרטים של דיסני
אפריל 2001: מלון ממלכת החיות של דיסני
4 בדצמבר 2003: אתר עולם הפופ של דיסני
2004: אתר הנופש מעיינות סרטוגה של דיסני
2007: וילות ממלכת החיות של דיסני
ראו גם

אגם בואנה ויסטה
חברת וולט דיסני
וולט דיסני
דיסנילנד, יורודיסני, דיסנילנד (יפן), דיסנילנד (הונג קונג)
הערות שוליים

↑  "world Disney world fun facts". World Disney World Resort. נבדק ב-24 במאי 2023. {{cite web}}:  (עזרה)
| פארקים ואתרי נופש של חברת וולט דיסני |
| --- | --- | --- |
| אתר הנופש דיסנילנד | דיסנילנד • ההרפתקה הקליפורנית של דיסני • דאונטאון דיסני |  |
| אתר הנופש דיסניוורלד | ממלכת הקסם • אפקוט • אולפני הוליווד של דיסני • ממלכת החיות של דיסני • חוף סופת השלגים • לגונת הטייפון • דאונטאון דיסני • ארץ הנהר* |  |
| אתר הנופש טוקיו דיסני | דיסנילנד טוקיו • דיסניסי |  |
| אתר הנופש דיסנילנד פריז | דיסנילנד פריז • פארק אולפני וולט דיסני • כפר דיסני |  |
| אתר הנופש דיסנילנד הונג קונג | דיסנילנד הונג קונג |  |
| אתר הנופש דיסני שאנגחאי | דיסנילנד שאנגחאי |  |
| קו הספנות דיסני | דיסני וונדר • דיסני מג'יק • דיסני דרים • דיסני פנטזי • קאסטאווי קי |  |
| פארקים מתוכננים שלא הוקמו | וסטקוט** • אמריקה של דיסני** |  |
| שונות | דולר דיסני |  |
| הערות | * פארקים שנסגרו   ** פארקים שלא הוקמו |  |
פורטל דיסני
| --- | --- |
בקרת זהויות :  NLI: 987007285291105171  BIBSYS: 90601665  GND: 10174289-7  ISNI: 0000 0001 0505 4022  LCCN: n2008076945  NSK: 000524429  VIAF: 157332911   WorldCat (עם VIAF): 157332911